Diari Oficial de la Generalitat Valenciana


Sumari del DOGV 4235, del 24-04-2002 (2002/3616)

RESOLUCIÓ de 18 de febrer de 2002, del conseller d'Obres Públiques, Urbanisme i Transports, per la qual s'aprova definitivament el Programa per al Desenvolupament de l'Actuació Integrada Mas del Rosari del municipi de Paterna i projecte d'urbanització i s'adjudica la condició d'agent urbanitzador per al desenvolupament del programa d'actuació Integrada Mas del Rosari de Paterna a l'Institut Valencià de l'Habitatge SA, com a empresa pública de la Generalitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4235

Data del DOGV
:   24-04-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/3616


Data del document
:   18-02-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Paterna
    * urbanització

RESOLUCIÓ de 18 de febrer de 2002, del conseller d'Obres Públiques, Urbanisme i Transports, per la qual s'aprova definitivament el Programa per al Desenvolupament de l'Actuació Integrada Mas del Rosari del municipi de Paterna i projecte d'urbanització i s'adjudica la condició d'agent urbanitzador per al desenvolupament del programa d'actuació Integrada Mas del Rosari de Paterna a l'Institut Valencià de l'Habitatge SA, com a empresa pública de la Generalitat Valenciana. [2002/3616]
  
Vist l'expedient relatiu al Programa d'Actuació Integrada Mas del Rosari en el municipi de Paterna, d'execució directa a càrrec d'aquesta Conselleria i, de conformitat amb els següents,
  
Antecedents de fet
  
Primer
  
La Conselleria d'Obres Públiques, Urbanisme i Transports va promoure a través de l'Institut Valencià d'Habitatge, SA, com a empresa pública de la Generalitat Valenciana, a l'empara del que disposa l'article 42.1 de la LRAU, el Programa per al Desenvolupament de l'Actuació Integrada (PDAI), per gestió directa, que incorporava projecte d'urbanització.
  
Segon
  
Amb data 31 de juliol de 2001, pel director general d'Habitatge es va resoldre sotmetre a informació pública el Programa per al Desenvolupament de l'Actuació Integrada Mas del Rosari. Després del pertinent període d'exposició pública, durant el qual es van presentar dues al·legacions, amb data 17 de desembre de 2001, el mateix òrgan va procedir a aprovar provisionalment el projecte.
  
Tercer
  
Paterna té un Pla General d'Ordenació Urbana aprovat definitivament per la Comissió Territorial d'Urbanisme amb data 15 de novembre de 1990. Amb data 27 de juliol de 2001, la Comissió Territorial d'Urbanisme de València va aprovar definitivament l'homologació modificativa i el Pla de Reforma Interior Mas del Rosari de Paterna.
  
Quart
  
De conformitat amb el que estableix l'article 42 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, s'ha procedit a sotmetre a dictamen de l'Ajuntament de Paterna el citat programa i va ser emés aquest amb data 5 de novembre de 2001.
  
Cinqué
  
Que amb data 12 de febrer de 2002, el director general d'Urbanisme i Ordenació Territorial d'aquesta Conselleria va expedir la corresponent cèdula d'urbanització per a la present actuació urbanística.
  
Sisé
  
La Comissió Territorial d'Urbanisme de València, en la sessió de 21 de desembre de 2001, va acordar informar favorablement sobre l'aprovació definitiva del present expedient.
  
Fonaments de dret
  
Primer
  
Respecte al procediment seguit, s'ha realitzat a l'empara del que disposa l'article 42 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU), que estableix que les conselleries competents en habitatge o indústria, per si mateixes o a través de les empreses publiques que en depenen podran elaborar plans, programes, plans parcials o de reforma interior, estudis de detall i projectes d'urbanització, per a la promoció de sòl amb destinació a dotacions públiques o actuacions urbanitzadores que fomenten la industrialització o l'habitatge social o altres fins públics propis de la seua competència. S'indica a continuació que es considerarà com a administració actuant la Generalitat, que haurà d'expedir cèdula d'urbanització prèvia per als programes que desenvolupe i atenir-se al seu compliment. Tot això de conformitat amb el procediment establert en els articles 38, 42 i 43 del mencionat text legal els tràmits dels quals han sigut complerts en el present procediment.
  
Segon
  
La documentació està completa, als efectes del compliment del que preceptua l'article 32 de la Llei 6/1994 de 15 de novembre, de la Generalitat Valenciana, Reguladora de l'Activitat Urbanística.
  
Tercer
  
L'objecte del projecte és programar la zona coneguda com a Mas del Rosari de Paterna, d'acord amb les determinacions establertes en l'homologació modificativa i Pla de Reforma Interior aprovat definitivament per acord de la Comissió Territorial d'Urbanisme de València de 27 de juliol de 2001, inclou tots i cadascun dels aspectes arreplegats en l'article 29 de la Llei Reguladora de l'Activitat Urbanística.
  
Quart
  
El conseller d'Obres Públiques, Urbanisme i Transports és competent per a l'aprovació definitiva del present expedient, en virtut del que disposa l'article 39 de la LRAU en relació amb l'article 6.D del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, del Govern Valencià.
  
Vistos els preceptes legals citats i la resta de general i pertinent aplicació, i d'acord amb la Comissió Territorial d'Urbanisme de València, resolc:
  
1. Aprovar definitivament el Programa per al Desenvolupament de l'Actuació Integrada Mas del Rosari del municipi de Paterna i projecte d'urbanització.
  
2. Adjudicar la condició d'agent urbanitzador per al Desenvolupament del Programa d'Actuació Integrada Mas del Rosari de Paterna a l'Institut Valencià d'Habitatge, SA, com a empresa pública de la Generalitat Valenciana.
  
Contra la present resolució, que posa fi a la via administrativa, es podrà interposar recurs contenciós administratiu, davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que estableix l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que puga interposar qualsevol altre recurs que estime oportú.
  
València, 18 de febrer de 2002.- El conseller d'Obres Públiques, Urbanisme i Transports: José Ramón García Antón.